b'\n_START_ARTICLE_\nRetrospektiva (roman)\n_START_SECTION_\nVsebina\n_START_PARAGRAPH_\nVi\xc5\xa1ji kriminalisti\xc4\x8dni in\xc5\xa1pektor Martin Vrenko je povabljen na sve\xc4\x8dano otvoritev pregledne likovne razstave \xc5\xbee pokojnega umetnika. Zbrana je mestna smetana Maribora in umetnikovi bli\xc5\xbenji sorodniki. Ve\xc4\x8der se zaklju\xc4\x8di z umorom. Kmalu zatem se zgodi \xc5\xa1e en prikrit umor ter napad na eno izmed razstavljenih slik. Starej\xc5\xa1i detektiv Vrenko, ki se zanima za literaturo in kulturo, odpira zapra\xc5\xa1ene mape umetnikove likovne zapu\xc5\xa1\xc4\x8dine, najde skromen razstavni katalog neznanega mladega kiparja, se odpelje v Trst ter pove\xc5\xbee vse drobce. Njegov partner Marko Breznik, neizku\xc5\xa1eni in preprost kriminalisti\xc4\x8dni pripravnik zastopa vednost bralca. Med branjem osumimo cel kup oseb, pravega storilca pa nikakor ne moremo odkriti. Pronicljiv, malone vsevedni in malo \xc4\x8duda\xc5\xa1ki detektiv Vrenko nas pripelje do razkritja na koncu. V sklepnem pogovoru nevedni pomo\xc4\x8dnik svojega in\xc5\xa1pektorja povpra\xc5\xa1a vse tisto, kar zanima tudi bralca.\n_START_SECTION_\nZbirka\n_START_PARAGRAPH_\nRetrospektiva je drugi roman iz serije Primeri in\xc5\xa1pektorja Vrenka. Prvi v seriji je bil Olje na balkonu (2008), sledijo pa mu \xc5\xa1e Tanek led (2009), Evropa (2010), Hotel Abbazia (2011) ter Obsedenosti v \xc4\x8dasu krize (2012).\n_START_SECTION_\nOcene in nagrade\n_START_PARAGRAPH_\nRoman Retrospektiva Avgusta Dem\xc5\xa1arja je bil leta 2009 med desetimi nominiranci za nagrado kresnik.\n_START_SECTION_\nIzdaje in prevodi\n_START_PARAGRAPH_\nPrva izdaja romana 2008 pri Zalo\xc5\xbebi Sanje, trda vezava in bro\xc5\xa1irana (COBISS)'